സൗദിയില് കോവിഡ് ബാധിച്ച് മരിച്ച ആരോഗ്യ പ്രവര്ത്തകരുടെ കുടുംബങ്ങള്ക്കുള്ള ധനസഹായ വിതരണം ആരംഭിച്ചു സൗദിയില് കോവിഡ് ബാധിച്ച് മരിച്ച ആരോഗ്യ പ്രവര്ത്തകരുടെ കുടുംബങ്ങള്ക്കുള്ള ധനസഹായ വിതരണം ആരംഭിച്ചു. വിദേശികളും സ്വദേശികളുമായ ആരോഗ്യ പ്രവര്ത്തകരുടെ കുടുംബാംഗങ്ങള്ക്കാണ് ധനസഹായം ലഭിക്കുക. അഞ്ച് ലക്ഷം സൗദി റിയാലാണ് സൗദി ഭരണകൂടം സഹായധനം പ്രഖ്യാപിച്ചത്.കോവിഡ് രോഗികളെ പരിചരിക്കുന്നതിനിടെ കോവിഡ് ബാധിച്ച് മരിച്ച ആരോഗ്യ പ്രവര്ത്തകരുടെ കുടുംബങ്ങള്ക്ക് പ്രത്യേക ധനസഹായം വിതരണം ചെയ്യുവാന് കഴിഞ്ഞ നവംബറിലാണ് സൗദി ഭരണാധികാരി സല്മാന് രാജാവിന്റെ അധ്യക്ഷതയില് ചേര്ന്ന മന്ത്രിസഭാ യോഗം തീരുമാനമെടുത്തത്. തുടര്ന്ന് അര്ഹരായവരുടെ പട്ടിക തയ്യാറാക്കുന്നതിനും ധനസാഹയം നല്കുന്നതിനുളള രൂപരേഖ തയ്യാറാക്കുന്നതിനുമായി പ്രത്യേക സമിതി രൂപീകരിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂമന്ത്രിസഭാ തീരുമാനപ്രകാരം മരിച്ചവരുടെ അടുത്ത ബന്ധുക്കള്ക്ക് അഞ്ച് ലക്ഷം സൗദി റിയാലാണ് ഏകദേശം ഒരു കോടിയോളം ഇന്ത്യന് രൂപ ഇപ്പോള് വിതരണം ചെയ്ത് തുടങ്ങിയത്. മഹാമാരിമൂലം മരിച്ച സ്വദേശികളും വിദേശികളുമായ മുഴവന് ആരോഗ്യ പ്രവര്ത്തകരുടെയും അടുത്ത കുടുംബങ്ങള്ക്കാണ് ധനസഹായം ലഭിക്കുക. കഴിഞ്ഞ വര്ഷം മാര്ച്ച് മാസത്തില് സൗദിയില് ആദ്യമായി കോവിഡ് സ്ഥിരീകരിച്ചത് മുതല് ആരോഗ്യ മേഖലയില് ജോലി ചെയ്യുന്ന നിരവധി വിദേശികളും സ്വദേശികളും കോവിഡ് ബാധിച്ച് മരിച്ചിരുന്നു. മലയാളികളുള്പ്പെടെ ഇന്ത്യക്കാരായ നിരവധി നഴ്സ്മാരും ഡോക്ടര്മാരും മരിച്ചവരിലുള്പ്പെടും. മഹാമാരി കാലത്ത് രാജ്യത്തെ സ്വദേശികളുടെയും വിദേശികളുടെയും ആരോഗ്യ സുരക്ഷക്കായി സ്വന്തം ജീവന് ത്യജിച്ചവരാണിവരെന്ന് ആരോഗ്യ മന്ത്രി ഡോ. തൗഫീഖ് അല് റബീഅ പറഞ്ഞു. കോവിഡിനെ പ്രതിരോധിക്കാന് രാജ്യത്തെ ആരോഗ്യ മേഖലയിലെ എല്ലാ ജീവനക്കാരും നടത്തിയ മഹത്തായ ശ്രമങ്ങളെ മന്ത്രി പ്രശംസിച്ചു.